На основу члана 36. став 3. и 4. Закона о јавним предузећима („Службени гласник РС“, број: 15/16 и 88/19), у вези са чланом 26. став 6. Покрајинске скупштинске одлуке о Јавном воодпривредном предузећу „Воде Војводине“ („Службени лист АПВ”, број: 53/16 и 8/19), а у складу са Одлуком о спровођењу јавног конкурса за избор директора Јавног водопривредног предузећа „Воде Војводине ”, Нови Сад, 127 број: 022-668/2021 од 20. октобра 2021. године, Покрајински секретаријат за пољопривреду, водопривреду и шумарство, оглашава

**ЈАВНИ КОНКУРС**

**за избор директора Јавног водопривредног предузећа „Воде Војводине ”, Нови Сад**

1. **Подаци о предузећу**

Седиште Јавног водопривредног предузећа „Воде Војводине“ је у Новом Саду, на Булевару Михајла Пупина 25 (у даљем тексту: Јавно предузеће).

Оснивач Јавног предузећа јесте Аутономна покрајина Војводина.

Претежна делатност Јавног предузећа јесте инжењерска делатност и техничко саветовање, шифра делатности: 71.12.

Матични број Јавног предузећа јесте 08761809, а ПИБ 102094162.

1. **Подаци о радном месту:**

Радно место: Директор Јавног водопривредног предузећа „Воде Војводине“.

Послови директора: представља и заступа Јавно предузеће;  организује и руководи процесом рада;  води пословање Јавног предузећа; одговара за законитост рада Јавног предузећа; предлаже дугорочни и средњорочни план пословне стратегије и развоја Јавног предузећа, те је одговоран за њихово спровођење; предлаже годишњи програм пословања Јавног предузећа и одговоран је за његово спровођење; предлаже финансијске извештаје; извршава одлуке Надзорног одбора;  бира извршне директоре;  бира представника Јавног предузећа у скупштини друштва капитала чији је једини власник Јавно предузеће, закључује уговор о раду са извршним директором, у складу са законом којим се уређују радни односи, доноси акт о организацији и систематизацији радних места и друге опште акте у складу са законом и статутом, доноси појединачне акте о правима, обавезама и одговорностима запослених и друге појединачне акте; врши друге послове утврђене законом, Покрајинском скупштинском одлуком о Јавном воодпривредном предузећу „Воде Војводине“ („Службени лист АПВ”, број: 53/2016 и 8/2019) и Статутом предузећа.

Покрајинска влада именује директора на период од четири године.

1. **Услови за именовање**

За директора Јавног предузећа може се именовати лице које испуњава следеће услове:

1. да је пунолетно и пословно способно;
2. да има стечено високо образовање на основним студијама у трајању од најмање четири године, односно на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама или специјалистичким струковним студијама;
3. да има најмање пет година радног искуства на пословима за које се захтева високо образовање из тачке 2 овог члана;
4. да има најмање три године радног искуства на пословима који су повезани с пословима Јавног предузећа;
5. да познаје област корпоративног управљања;
6. да има радно искуство у организовању рада и вођењу послова;
7. да није члан органа политичке странке, односно да му је одређено мировање у вршењу функције у органу политичке странке;
8. да није осуђивано на казну затвора од најмање шест месеци;
9. да му нису изречене мере безбедности у складу са законом којим се уређују кривична дела, и то:

- обавезно психијатријско лечење и чување у здравственој станови;

- обавезно психијатријско лечење на слободи;

- обавезно лечење наркомана;

- обавезно лечење алкохоличара;

- забрана вршења позива, делатности и дужности.

1. **Место рада**

 Нови Сад, Булевар Михајла Пупина 25.

1. **Стручна оспособљеност, знање и вештине које се оцењују у изборном поступку и начин провере**

 У изборном поступку оцењује се стручна оспособљеност, знање из области за које је основано Јавно предузеће и вештине руковођења, организационих способности, вештине комуникације и вештине рада на рачунру.

 Стручну оспособљеност, проверу знања и вештина обавиће Комисија за спровођење конкурса за избор директора, увидом у податке из пријаве и доказе поднете уз пријаву на јавни конкурс, писменом и усменом провером, а у складу с Уредбом о мерилима за именовање директора јавног предузећа ("Сл. гласник РС", број: 65/2016).

1. **Рок за подношење пријава**

 Рок за подношење пријава на јавни конкурс је 30 дана од дана објављивања јавног конкурса у „Службеном гласнику Републике Србије”. Рок почиње да тече наредног дана од дана објављивања јавног конкурса.

1. **Подаци о лицима за контакт:**

 Лица задужена за давање обавештења о јавном конкурсу су:

 Гордана Француски, саветник за правне послове из области водопривреде,

 021- 487-4105,

 Јелена Дејановић, саветник за правне послове, 021-487-4245,

 Оливера Крчо, саветник за правне послове, 021-487-4120.

1. **Адреса на коју се подносе пријаве**

 Покрајински секретаријат за пољопривреду, водопривреду и шумарство, Булевар Михајла Пупина 16, Нови Сад.

Пријаве достављати у затвореној коверти са назнаком: „**За конкурс за директора ЈВП „Воде Војводине”, не отварати”.**

Пријаве се могу слати путем препоручене пошиљке, путем поште или предати директно на писарници покрајинских органа управе у затвореној коверти (Булевар Михајла Пупина 16, Нови Сад).

1. **Садржина пријаве и докази који се прилажу уз пријаву:**

 Пријава треба да садржи: име и презиме кандидата, датум и место рођења, адресу становања, податке о образовању, податке о врсти и дужини радног искуства с кратким описом послова на којима је кандидат радио до подношења пријаве на конкурс и одговорности на тим пословима, податке о стручном усавршавању и податке о посебним областима знања;

 **Докази који се прилажу уз пријаву:**

1. извод из матичне књиге рођених;
2. уверење о држављанству;
3. диплома о стручној спреми;
4. доказ о радном искуству у струци (потврде, решења, уговори и други акти из којих се може утврдити на којим пословима и с којом стручном спремом и у ком периоду је стечено радно искуство);
5. изјава дата под кривичном и материјалном одговорношћу да није члан политичке странке, односно акт надлежног органа политичке странке да је лицу одређено мировање у политичкој странци;
6. уверење надлежног органа да лице није осуђивано на казну затвора од најмање шест месеци, које мора бити издато након објављивања јавног конкурса;
7. уверење надлежног органа да лицу нису изречене мере безбедности у складу са законом којим се уређују кривична дела, које мора бити издато након објављивања јавног конкурса, и то:
* обавезно психијатријско лечење и чување у здравственој установи;
* обавезно психијатријско лечење на слободи;
* обавезно лечење наркомана;
* обавезно лечење алкохоличара;
* забрана вршења позива, делатности и дужности.

 Сви докази прилажу се у оригиналу или у фотокопији која је оверена у складу са законом.

1. Неблаговремене пријаве, неразумљиве пријаве и пријаве уз које нису приложени сви потребни докази, Комисија за спровођење конкурса за избор директора ће одбацити закључком против кога није допуштена посебна жалба.

 Овај јавни конкурс објављује се у „Службеном гласнику Републике Србије“, „Службеном листу Аутономне покрајине Војводине“, дневним новинама „Дневник“ и на званичној интернет страници Покрајинског секретаријата за пољопривреду, водопривреду и шумарство <http://www.psp.vojvodina.gov.rs/>.